บาทเปิด31.24/26อ่อนค่าตามยูโร
ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ระดับ 31.24/26 ปรับตัวอ่อนค่าตามยูโร
5 ก.ย. 2555

ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ระดับ 31.24/26 ปรับตัวอ่อนค่าตามยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.24/26 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ 31.17/19 บาท/ดอลลาร์ เป็นการเคลื่อนไหวตามทิศทางของค่าเงินยูโร
"เงินบาทปรับตัวอ่อนค่าตามเงินยูโรที่ร่วงลงมา" นักบริหารเงิน กล่าว
ตลาดฯ กำลังรอผลการประชุมธนาคารกลางสหภาพยุโรป(ECB)ในวันพรุ่งนี้ว่าจะมีมาตรการแก้ไขปัญหาหนี้ของยูโรโซนเพิ่มเติมอย่างไร
สำหรับความเคลื่อนไหวของสกุลเงินหลักต่างประเทศที่สำคัญ เงินยูโรอยู่ที่ระดับ 1.2538/2539 ดอลลาร์/ยูโร ปรับตัวอ่อนค่าจากระดับ 1.2608/2610 ดอลลาร์/ยูโร ส่วนเงินเยนอยู่ที่ระดับ 78.44/49 เยน/ดอลลาร์ ทรงตัวในระดับใกล้เคียงกับเย็นวานนี้ 
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 31.15-31.30 บาท/ดอลลาร์